《新罗寺唐有新罗僧咒草愈疾卵塔今在閒来因题》
宋代·李复

断石传遗事，唐年刻永徽。
庭荒灵草尽，塔坏礼僧稀。
古殿含凉气，空堂照夕晖。
独来人不问，行听暮钟归。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。